நான் முன்பே சொன்னதுபோல, கிருஷ்ணன் ஒரு காந்திய மார்க்சிஸ்ட் (அவர் ஸ்டாலினிஸ்ட்டும்கூட, என்னதான் மூவருக்கும் ஏழாம் பொருத்தம் என்றாலும்!). இந்திய சுதந்திரப் போராட்ட இயக்கத்தின் ரசிகர். வரலாறு தொடர்பான புத்தகங்களில் எவற்றைத் தேர்ந்தெடுக்கலாம் என்பதை இயற்கையாகவே இந்த ரசனைதான் தீர்மானிக்கிறது. ஃப்ரான்சிஸ் வீன் எழுதிய மார்க்ஸ் வாழ்க்கை வரலாறு பற்றிய கட்டுரையில் கிருஷ்ணன் நூலாசிரியரின் புகழ் பாடுவதை கவனமாகத் தவிர்த்துவிட்டு மார்க்ஸை சாதாரண மனிதராகக் காட்டும் பகுதிகளில் கவனம் செலுத்துகிறார்.